钦定古今图书集成/明伦汇编/氏族典/第523卷 > 薛当时
## 钦定古今图书集成/明伦汇编/氏族典/第523卷 > 薛当时

按《万姓统谱》：当时字与可，顺德人。性颖悟，七岁能诗。
长益肆于学，以古人自期待。亲老，力贫为养，一味之
甘，必奉而后食。提学佥事宋端仪以异才称之，尝答
东所张诩《论心书》曰：“心为气主，主于静则静而静未
始不动；主于动则动而动未始不静。一动一静，互为
始终，要皆以敬为主。”诩善之。